এক আকাশে দুই সূর্য থাকতে পারে না। কিন্তু এবারের বিশ্বকাপে রয়েছে দুই সূর্য। বিশ্বকাপের গোড়া থেকেই নক্ষত্রপ্রতিম দুই মহাতারকাকে নিয়ে তুমুল আলোড়ন সোশ্যাল মিডিয়ায়। লিওনেল মেসি। ক্রিশ্চিয়ানো রোনাল্ডো। এলএমটেন ও সিআরসেভেন-এর ভক্তকুলের লড়াই শুরু হয়ে গিয়েছে বিশ্বকাপের আগে থেকেই। এবার হয়তো সেই দ্বৈরথ পৌঁছে যেতে পারে সর্বোচ্চ ধাপে। বিশ্বকাপের কোয়ার্টার ফাইনালেই মেসি বনাম রোনাল্ডো মহারণের সাক্ষী হতে পারে ফুটবল বিশ্ব। 

এই বিষয়ে অন্যান্য খবর

ফ্রান্সের বিরুদ্ধে আর্জেন্টিনার সুযোগ কতটা, শুরুতেই মুখ খুললেন মেসি


রোনাল্ডোর পর্তুগাল পাঁচ পয়েন্ট পেয়ে গ্রুপ বি-তে দ্বিতীয় স্থানে শেষ করেছে গ্রুপের খেলা। আর্জেন্টিনাও গ্রুপ ডি-তে দু’নম্বর। তবে তারা পেয়েছে চার নম্বর। প্রি-কোয়ার্টার ফাইনালে যদি রোনাল্ডোরা হারিয়ে দেন উরুগুয়েকে, অন্যদিকে যদি ফ্রান্সকে হারিয়ে দেয় মেসি-বাহিনী, তাহলেই তা সম্ভব হবে। নিঃসন্দেহে সেই দিনটি ঐতিহাসিক দিন হিসেবে চিহ্নিত থাকবে ফুটবল ইতিহাসের। ঐতিহাসিক, কেননা বিশ্বকাপে আজ পর্যন্ত মুখোমুখি হননি এই দুই মহাতারকা। জাতীয় জার্সি পরে বা ক্লাব ফুটবলে বহুবার তাঁরা মুখোমুখি হয়েছেন। কিন্তু বিশ্বকাপের মহারণে কখনও মুখোমুখি হননি তাঁরা। 
সত্যিই কি সম্ভব হবে সেটা? আপাতত অধীর অপেক্ষায় ভক্তরা। মেসি-রোনাল্ডোও কি অপেক্ষায় নেই ভিতরে ভিতরে?